Velkommen til en meget anderledes Instagram-profil! 22-årige Nadia Shila er gravid i 5. måned og bor på gaden i Los Angeles med sin mor Heidi og sin HIV-smittede forlovede Jeremy - og hver dag kan hendes 20.000 Instagram-følgere opleve hendes kaotiske liv helt tæt på. Nu lever Nadia, Heidi og Jeremy det hårde liv i Los Angeles' slum, og tigger for at klare sig igennem dagen. De får hjælp af den erfarne hjemløse Guerro, men hver dag er en kamp for at skaffe penge nok til at overleve. Nadia Shila mærker også bagsiden af at stille sit liv til skue på Instagram. Mange af hendes følgere er nemlig stærkt kritiske overfor de valg, hun træffer. For hvordan kan man forsvare at være mor til en nyfødt pige, når man bor i et telt ved motorvejen omgivet af junkier, ekstrem fattigdom, vold og død? Nadia tog sin 4-årige søn og sin mor med til USA for at komme væk fra en konflikt med sønnens far og en tiltale for bedrageri for 250.000 kr. Men pengene slap op, de blev smidt på gaden, og Nadias søn blev fjernet og sendt hjem til sin far. Udløber: 24. jun 2021